ສຫລ ແລະ ສປຊ ເປັນຫ່ວງ ສະພາບການ ມະນຸດສະທຳ ໃນມຽນມາ
ສະຫະລັດ ແລະອົງການສະຫະປະຊາຊາດ ໄດ້ສະແດງຄວາມເປັນຫ່ວງກັງວົນ ກ່ຽວກັບສະຖານະການ ດ້ານມະນຸດສະທຳ ທີ່ລັດ Rakhine ທາງພາກຕາເວັນຕົກຂອງມຽນມາ.
ສະຫະລັດ ຮຽກຮ້ອງ ລັດຖະບານມຽນມາ ຈົ່ງອະນຸຍາດ ໃນກຸ່ມຊ່ວຍເຫລືອສາກົນກັບຄືນໄປປະຕິບັດງານ ທີ່ລັດ Rakhine ທາງພາກຕາເວັນຕົກຂອງ ປະເທດ ກຸ່ມໃຫ້ການຊ່ວຍເຫລືອສາກົນທັງໝົດ ພ້ອມດ້ວຍ ບັນດາ ພະນັກງານສະຫະປະຊາຊາດ ໄດ້ພາກັນຍົກຍ້າຍອອກ ຈາກເຂດດັ່ງກ່າວໃນອາທິດແລ້ວນີ້ ນຶ່ງອາທິດຫລັງຈາກ ພວກກໍ່ຄວາມວຸ້ນວາຍ ໄດ້ໂຈມຕີຕຶກອາຄານຕ່າງໆທີ່ເປັນ ຂອງ ອົງການຊ່ວຍເຫລືອຕ່າງປະເທດ ໂຄສົກສະຖານທູດ ສະຫະລັດ ທ່ານ Andrew Leahy ໄດ້ກ່າວຕໍ່ ວີໂອເອ ໃນວັນພະຫັດວານນີ້ວ່າ ໃນຂະນະທີ່ວໍຊິງຕັນຕ້ອງການຢາກເຫັນການຍົກເລີກ ກ່ຽວກັບການຈຳກັດຮັດແຄບໃນການເດີນທາງ ພຽງແຕ່ອະນຸຍາດໃຫ້ ບັນດາພະ ນັກງານຊ່ວຍເຫລືອກັບຄືນໄປຍັງລັດ Rakhine ນັ້ນ ແມ່ນບໍ່ເປັນທີ່ພຽງພໍ “ຂ້າພະເຈົ້າຄິດວ່າສິ່ງທີ່ພວກເຮົາໄດ້ພົບເຫັນຊຳ້ແລ້ວຊຳ້ອີກຢູ່ໃນລັດ Rakhine ກໍຄື ສິ່ງແວດລ້ອມທີ່ຍຸ່ງຍາກລຳບາກ ໃນການປະຕິບັດງານ ສຳລັບບັນດາພະນັກ ງານ ຊ່ວຍເຫລືອດ້ານມະນຸດສະທຳ ແລະອົງການສາກົນທີ່ບໍ່ຂື້ນກັບລັດຖະບານ ໂດຍສະເພາະຢ່າງຍິງ ແມ່ນພວກທີ່ໃຫ້ການຊ່ວຍເຫລືອແກ່ປະຊາຊົນທີ່ຢູ່ໃນອັນຕະລາຍ ແລະ ຂ້າພະເຈົ້າຄິດວ່າ ພວກເຮົາຕ້ອງການໃຫ້ເປັນທີ່ແນ່ນອນວ່າ ອົງການຕ່າງໆເຫລົ່ານີ້ ໄດ້ຮັບຄວາມປອດໄພ ທີ່ເຂົາເຈົ້າຕ້ອງການ ເພື່ອໃຫ້ ການຊ່ວຍເຫລືອດ້ານມະນຸດສະ ທຳ ທີ່ມີຄວາມສຳຄັນນັ້ນ ໃນຂະນະດຽວກັນ ຫ້ອງການປະສານງານດ້ານມະນຸດສະທຳສະຫະປະຊາຊາດ ກ່າວ ວ່າ ຕົນມີຄວາມເປັນຫ່ວງກ່ຽວກັບຜົນກະທົບດ້ານມະນຸດສະທຳ ແກ່ປະຊາ ຊົນຢູ່ໃນ ລັດ Rakhine ໂຄສົກຂອງຫ້ອງການດັ່ງກ່າວ ທ່ານ Pierre Peron ກ່າວຕໍ່ ວີໂອເອ ວ່າ ທ່ານໄດ້ເຫັນຜົນກະທົບ ຕໍ່ປະຊາຊົນ ຢູ່ໃນ Rakhine ນັ້ນ ແລ້ວ